ལོ་ནས་བཟུང་།རང་ལྗོངས་ཀྱིས་རྒྱལ་ཡོངས་ཀྱི་སྔོན་དུ་གྲོང་གསེབ་ཀྱི་འཚོ་སྡོད་ཁོར་ཡུག་འཛུགས་སྐྲུན་དང་ཁོར་ཡུག་ཕྱོགས་བསྡུས་བཅོས་སྐྱོང་འདུ་འགོད་ལག་ལེན་བསྟར་བ་དང་ལོ་གཅིག་རིང་ཚོད་ལྟའི་ལས་དོན་སྤེལ་བ་བརྒྱུད་ལྗོངས་ཡོངས་སུ་ཕྱོགས་ཡོངས་ནས་སྤེལ་འགོ་ཚུགས་པ་རེད།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།རང་ལྗོངས་ཀྱིས་ཞིང་པའི་དཔེ་དེབ་ཁང་དང་།ཕྱོགས་བསྡུས་རིག་གནས་ལུས་རྩལ་སྒྲིག་ཆས།གྲོང་ཚོ་རིམ་པའི་རླུང་འཕྲིན་རིག་གནས་ཐོན་ཁུངས་ཆ་འཕྲིན་མཉམ་སྤྱོད།སྐོར་སྐྱོད་གློག་བརྙན་ཞབས་ཞུ།གྲོང་ཚོའི་འཕྲོད་བསྟེན་ཁང་གི་སྨན་བཅོས་སྒྲིག་ཆས་འཐུས་ཚང་།སྤྱི་པའི་ཉི་ནུས།གྲོང་ཚོའི་གཞུང་ལམ་འཛུགས་སྐྲུན།གྲོང་གསེབ་ཀྱི་གད་སྙིགས་དང་བཙོག་ཆུ་གཙང་སེལ།གྲོང་ཁྲི་ཤང་སྟོང་གི་ཁྲོམ་རའི་འདུ་འགོད།གྲོང་ཚོའི་སྔོ་འགྱུར་མཛེས་གྱུར་འདུ་འགོད་བཅས་ནང་དོན་ཁག་བཅུ་གཙོ་གནད་ལག་ལེན་བསྟར་བ་རེད།ཞིང་འབྲོག་པའི་ཐོན་སྐྱེད་དང་འཚོ་བའི་ཆ་རྐྱེན་མངོན་གསལ་དོད་པོས་ལེགས་སུ་ཕྱིན་པ་དང་སྤྱི་ཚོགས་ཀྱི་དུས་བབ་ཞི་མཐུན་བརྟན་ལྷིང་བྱུང་སྟེ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་རྒྱུར་སྲ་ཞིང་བརྟན་པའི་རྨང་གཞི་བཏིངས་ཡོད།